text: Nu er det kyndelmisse igen
  02 februar 2011 kl. 12.08
  Kyndelmissen er en gammel tradition, der markerer at nu er halvdelen af vinteren gået. Den tradition genoplives i dag i Bråskov ved Juelsminde.
  I dag er det kyndelmisse. Det er ikke en tradition, der nyder mest omtale i dagens Danmark. Traditionen ophørte mere eller mindre tilbage i slutningen af 1800-tallet - godt 100 år efter helligdagsreformen i 1770.
  Kyndelmissen markerer på gamle kalenderstokke, at halvdelen af vinteren er gået.
  I dag holder stadigt flere folkekirker holder dog lysmesse på kyndelmisse eller bruger dagen på dåb af forårets konfirmander.
  
  Som i gamle dage
  I gamle dage betod kyndelmissen, at en optælling af landsbyernes lagre gerne skulle vise, at halvdelen af foderet til dyrene gerne skulle være tilbage på byens hølofter og roekuler og det samme med forrådet af blandt andet æbler og kartofler.
  Om aftenen samledes hele byen og holdt et stort sammenskudsgilde bestående af f.eks. kødsuppe, pandekager, stuvet hvidkål og flæsk.
  Og helt i den ånd samles beboerne i den lille by Bråskov ved Juelsminde i aften for at fejre kyndelmissen i den gamle ånd med gule ærter og flæsk.
  Se med i aften kl. 19.30, når TV SYD er med til kyndelmissen.
  